Cei doi erau șoferi pentru o firmă care se ocupa de transportul și alimentarea cărucioarelor cu produse vândute în timpul zborurilor, iar angajatorii lor îi bănuiau de furt. Au făcut o reclamație la poliție, care i-a filat pe cei doi. Așa au descoperit că totul se petrecea chiar pe platforma aeroportului Otopeni, în aeronave, la preluarea acelor cărucioare.
Deși erau sigilate la predare, cei doi rupeau sigiliile, preluau parte din sumele de bani sau chiar din produse, puneau alte sigilii și abia apoi plecau în cursă.
La perchezițiile făcute în casele lor au fost găsite cosmetice, bijuterii, dar și băuturi alcoolice și alimente de tipul celor vândute în avioane.